EKONOMIŠKAI NAUDINGIAUSIO PASIŪLYMO (KAINOS IR KOKYBĖS SANTYKIO) VERTINIMO KRITERIJAI IR TVARKA

1. Ekonomiškai naudingiausias pasiūlymas pirkime bus išrenkamas pagal kainos ir kokybės santykį, kuris bus apskaičiuojamas pagal toliau nurodomus kriterijus bei tvarką.

Lentelė 1. Ekonomiškai naudingiausio pasiūlymo (kainos ir kokybės santykio) vertinimo kriterijai.
	Eil. Nr.
	Ekonomiškai naudingiausio (kainos ir kokybės santykio) pasiūlymo vertinimo kriterijai
	Lyginamasis svoris
	Lyginamasis svoris ekonominio naudingumo vertinime

	1
	Bendra pasiūlymo kaina (K)
	 
	X=70

	2
	Papildomi tyrimai ir reikalavimai metodams (T1)
	 
	Y1=4

	3
	Įrangos konfigūracija (T2)
	 
	Y2=20

	4
	Proceso efektyvumas ir kt. kriterijai (T3)
	 
	Y3=6



2. Pasiūlymo kainos kriterijus (K) bus vertinamas pagal tiekėjų bendrąją pasiūlymo kainą eurais (su PVM), nurodytą Techninių specifikacijų Excel lentelėje Nr. 2 „Tyrimų įkainiai, prekių sąrašas“.

3. Papildomų tyrimų ir reikalavimų metodams kriterijus (T1) bus vertinamas pagal tiekėjų su pasiūlymais pateiktą techninę dokumentaciją – ar konkretūs pasiūlyti papildomi tyrimai gali būti atliekami siūlomu analizatoriumi, ar ne, ir kokiu metodu yra atliekami. Tyrimų sąraše iš viso yra 83 (aštuoniasdešimt trys) tyrimai. 80 (aštuoniasdešimt) tyrimų yra privalomi, todėl tiekėjų pasiūlyme nesant bent vieno iš privalomų tyrimų, pasiūlymas toliau nebus vertinamas. T1 kriterijumi laikomi tik papildomi (neprivalomi) 3 (trys) tyrimai ir vieno iš privalomų tyrimų metodinis reikalavimas (A1 – A4, lentelė 2 žemiau ir Techninės specifikacijos Excel lentelė Nr. 5 „T1“). Kiekvienam A1 – A4 parametrui skiriama po vieną balą.

Lentelė 2. T1 kriterijaus ekonomiškai naudingų parametrų sąrašas (A1 – A4).
	KLTN kodas*
	Tyrimo pavadinimas
	Naudingumo parametras
	T1 šifras

	55180-4
	Žmogaus epididymio baltymas 4 (HE4)
	Siūlomas papildomas (neprivalomas) tyrimas
	A1

	25373-2
	Laisvasis beta-chorioninis gonadotropinas (masės tyrimas)
	Siūlomas papildomas (neprivalomas) tyrimas
	A2

	32046-5
	Su nėštumu susijęs plazmos baltymas A (PAPP-A)
	Siūlomas papildomas (neprivalomas) tyrimas
	A3

	83102-4
	IgE imunocheminiu metodu
	Siūlomas tyrimas yra atliekamas integruotos analizės sistemos imunochemijos tyrimų dalimi/moduliu.
	A4



4. Įrangos konfigūracijos (T2) kriterijus (B1 – B2, lentelė 3 žemiau ir Techninės specifikacijos Excel lentelė Nr. 6 „T2“) bus vertinamas pagal tiekėjų su pasiūlymais pateiktą gamintojo techninę dokumentaciją. Pačių tiekėjų parengtos savideklaracijos dėl siūlomų įrangos atitikimo privalomiems ir ekonomiškai naudingiems T2 kokybės kriterijaus parametrams (B1 – B2) ir pačių tiekėjų deklaruotos charakteristikos nebus laikomos pakankamu ir objektyviu dokumentu (įrodymu) privalomiems ir ekonomiškai naudingiems T2 kokybės kriterijaus parametrams įvertinti.




Lentelė 3. T2 kriterijaus papildomų/neprivalomų (ekonomiškai naudingų) parametrų / metodinių reikalavimų sąrašas (B1 – B2).

	Eil. Nr.
	Automatizuotos laboratorinės įrangos naudingumo parametras
	T2 šifras

	1
	Siūlomos dvi identiškos integruotos analizės sistemos, suteikiančios galimybę nedelsiant atlikti tą patį tyrimą kita identiška integruota analizės sistema vienos gedimo ar tyrimų apimčių ekstremalaus pokyčio atvejais. Dvi identiškos analizės sistemos sutarties laikotarpiu būtų naudojamos tyrimus paskirstant tolygiai, tyrimų nedubliuojant.
	B1

	2
	Siūlomas papildomas mėginių paruošimo funkcionalumas - mėginių transportavimas konvejeriu.
REIKALAVIMAI: segmentais ar pavieniais mėginių krepšeliais konvejeriu mėginių paruošimo prietaisais paruošti mėginiai automatizuotai, be vartotojo įsikišimo transportuojami į paskirties vietas: (i) į integruotas analizės sistemas; (ii) tarp integruotų analizės sistemų, jeigu yra siūlomos dvi; (iii) į mėginių paruošimo prietaisus; (iv) tarp skirtingų mėginių paruošimo prietaisų, kai kiekvienas jų veikia atskirai, o ne integruotų mėginių paruošimo sistemų sudėtyje; (iv) į mėginių išėmimo zoną, kai reikalingi integruotoms analizės sistemoms nepriskirti laboratoriniai tyrimai. Konvejeris/mėginių transportavimo linija integruotas analizines sistemas ir mėginių paruošimo prietaisus turi sujungti, o mėginiai turi patekti į bet kurią automatizuotos laboratorinės įrangos dalį be vartotojo įsikišimo.
	B2



5. Proceso efektyvumo (T3) kriterijus apima įvairius darbo efektyvumą gerinančius procesus, įrangos funkcionalumus (C1 – C6, lentelė 4 žemiau ir Techninės specifikacijos Excel lentelė Nr. 7 „T3“). Atitikimas T3 kriterijaus reikalavimams bus vertinamas pagal tiekėjų su pasiūlymais pateiktą gamintojo techninę dokumentaciją. Pačių tiekėjų parengtos savideklaracijos dėl siūlomos įrangos atitikimo privalomiems ir ekonomiškai naudingiems T3 kokybės kriterijaus parametrams (C1 – C6) ir pačių tiekėjų deklaruotos charakteristikos nebus laikomos pakankamu ir objektyviu dokumentu (įrodymu) privalomiems ir ekonomiškai naudingiems T3 kokybės kriterijaus parametrams įvertinti.

Lentelė 4. T3 kriterijaus papildomų/neprivalomų (ekonomiškai naudingų) parametrų procesų efektyvumui pasiekti sąrašas (C1 – C6).
	Eil. Nr.
	Naudingumo parametras
	T3 šifras

	1
	Visi tiekėjo siūlomi pagrindiniai tyrimui atlikti naudojami reagentai yra skysti ir paruošti naudojimui, t. y. vartotojui nereikia reagentų skiesti, perpilti į kitą tarą, atšildyti. Sąvoka "pagrindiniai tyrimui atlikti naudojami reagentai" neapima kalibrantų, vidaus kokybės kontrolių, papildomų į pagrindinį rinkinį neįeinančių reagentų, sisteminių ar bendrųjų įrangos veiklai užtikrinti naudojamų reagentų ir priemonių)
	C1

	2
	Visi tiekėjo siūlomi kalibrantai imunocheminiams tyrimams, atliekamiems integruotos analizės sistemos imunocheminių tyrimų dalimi / moduliu yra skysti, t. y. vartotojui nereikia kalibrantų skiesti, perpilti į kitą tarą. Kalibrantai gali būti užšaldyti.
	C2

	3
	Integruotose analizės sistemose temperatūriniame režime galima laikyti dagiaparametrines vidaus kokybės kontrolės (VKK) medžiagas, iš kurių vartotojo nustatytais intervalais ir laiku yra automatiškai atliekami VKK tyrimai.
	C3

	4
	Integruotose analizės sistemose temperatūriniame režime galima laikyti klinikinės chemijos tyrimų kalibrantus.
	C4

	5
	Mėginių paruošimo prietaisai ar jų sistema geba identifikuoti, ar mėgintuvėliai su skiriamuoju geliu yra nucentrifuguoti ar ne.
	C5

	6
	Mėginių paruošimo prietaisai ar jų sistema geba padaryti kiekvieno mėgintuvėlio nuotrauką ir ją atvaizduoti siūlomoje tarpinėje programoje (angl. middleware).
	C6



6. Pasiūlymo ekonominio naudingumo (kainos ir kokybės santykio) apskaičiavimo tvarka (formulės) yra pateikiama žemiau:

6.1. Pasiūlymo ekonominis naudingumas (kainos ir kokybės santykis) (S) apskaičiuojamas sudedant tiekėjo pasiūlymo kainos (K) ir ekonomiškai naudingų kriterijų (T1, T2, ir T3) lyginamuosius svorius:



6.2. Tiekėjo pasiūlymo kainos (K) lyginamasis svoris yra apskaičiuojamas mažiausios pasiūlytos bendrosios tyrimų pasiūlymo kainos eurais (su PVM) (Kmin) ir vertinamo pasiūlymo bendrosios tyrimų pasiūlymo kainos eurais (su PVM) (KP) santykį padauginant iš kainos lyginamojo svorio (X=70):



6.3. Kriterijaus (T1) lyginamasis svoris yra apskaičiuojamas šio kriterijaus parametrų (A1 – A4) įvertinimų balais sumą (AS) padalinant iš didžiausios galimos kriterijaus parametrų įvertinimų sumos (Amax=4) ir padauginant iš vertinamo kriterijaus lyginamojo svorio (Y1=4).



Kiekvienas iš tiekėjo pasiūlytų parametrų A1 – A4 yra vertinamas 1 balu, o jeigu tiekėjas nesiūlo parametro – suteikiama 0 balų.

6.4. Kriterijaus (T2) lyginamasis svoris yra apskaičiuojamas šio kriterijaus parametrų (B1 – B2) įvertinimų balais sumą (BS) padalinant iš didžiausios galimos kriterijaus parametrų įvertinimų sumos (Bmax=2) ir padauginant iš vertinamo kriterijaus lyginamojo svorio (Y2=20):



Kiekvienas iš tiekėjo pasiūlytų parametrų B1 – B2 yra vertinamas 1 balu, o jeigu tiekėjas nesiūlo parametro – suteikiama 0 balų.

6.5. Kriterijaus (T3) lyginamasis svoris yra apskaičiuojamas šio kriterijaus parametrų (C1 – C6) įvertinimų balais sumą (CS) padalinant iš didžiausios galimos kriterijaus parametrų įvertinimų sumos (Cmax=6) ir padauginant iš vertinamo kriterijaus lyginamojo svorio (Y3=6):



Kiekvienas iš tiekėjo pasiūlytų parametrų C1 – C6 yra vertinamas 1 balu, o jeigu tiekėjas nesiūlo parametro – suteikiama 0 balų.

7. Tiekėjų surinkti ekonominio naudingumo balai bus perskaičiuojami, jei tiekėjo pasiūlymas, kurio pirkimo metu nustatyto parametro reikšmė buvo geriausia ir su ja buvo lyginamos kitų dalyvių parametrų reikšmės:

7.1. yra atmetamas;
7.2. tiekėjas atšaukia savo pasiūlymą.

8. Kriterijų balai apvalinami paliekant 2 (du) skaitmenis po kablelio.

9. Tais atvejais, kai kelių dalyvių pasiūlymų ekonominis naudingumas yra vienodas, nustatant pasiūlymų eilę, pirmesnis į šią eilę įrašomas tiekėjas, kurio pasiūlymas pateiktas anksčiausiai.

